**Sergei Vladimirovitš Mihalkov** (ven. Серге́й Влади́мирович Михалко́в; 13. maaliskuuta (J: 28. helmikuuta) 1913 Moskova – 27. elokuuta 2009 Moskova) oli venäläinen lastenkirjailija ja muusikko. Hän oli yksi Neuvostoliiton tunnetuimmista lastenkirjailijoista. Mihalkov oli 1970–1990 Venäjän SFNT:n kirjailijaliiton puheenjohtajana. Hän sanoitti Gabriel El-Registanin kanssa Aleksandr Aleksandrovin säveltämän Neuvostoliiton hymnin. Mihalkov myös laati hymniin uudet sanat, kun se vuonna 2000 otettiin käyttöön Venäjän hymniksi.

Hänen poikansa Nikita Mihalkov ja Andrei Mihalkov-Kontšalovski ovat elokuvaohjaajia.

Mihalkov oli valtion virallisesti hyväksymä runoilija, joka estoitta ihannoi Josif Stalinia. Neuvostokirjailijoiden liiton puheenjohtajana toimiessaan hän mustamaalasi toisinajattelijoita.

Elämä ja ura
------------

Mihalkov syntyi Moskovassa vuonna 1913.

29-vuotiaana vuonna 1942 Mihalkovin työ kiinnitti Neuvostoliiton johtajan Josif Stalinin huomion, joka antoi hänelle tilaisuuden kirjoittaa sanat uudelle kansallislaululle. Tuolloin maa oli sekasorrossa toisen maailmansodan takia ja Stalin halusi venäläisteemaisemman kansallislaulun, joka korvaisi laulun Kansainvälinen.

Mihalkov kirjoitti sanat säveltäjän Aleksandr Aleksandrovin kanssa (1883–1946). Uusi hymni esitettiin Stalinille kesällä 1943 ja se otettiin käyttöön maan uutena kansallislauluna 1. tammikuuta 1944. Stalinin kuoleman takia vuonna 1953 Mihalkov alkoi kirjoittaa vuonna 1970 uusia sanoituksia, joissa ei mainittu Stalinia. Neuvostoliiton hymnin käyttö Mihalkovin sanoituksilla jatkui vuoteen 1991, jolloin Neuvostoliitto hajosi.

Mihalkov oli silloin 87-vuotias ja ollut pitkään eläkkeellä, mutta kun Vladimir Putinin painostus vanhan hymnin palauttamiseen otti vauhtia, hän tarttui jälleen kynäänsä ja kirjoitti uudet sanoitukset. Tuloksena oli Venäjän federaation hymni, joka hyväksyttiin virallisesti vuonna 2001.

Kansallislaulun lisäksi Mihalkov tuotti runsaasti satiirisia näytelmiä ja tarjosi käsikirjoituksia useille Neuvostoliiton komedioille. Hänelle myönnettiin kolme Stalin-palkintoa (1941, 1942 ja 1950) ja lukuisia muita palkintoja.

Mihalkov asui Moskovassa. Hänen 90-vuotisjuhlillaan vuonna 2003 Putin vieraili henkilökohtaisesti hänen kotonaan. 

Vuonna 1936 Mikalkov nai Natalija Petrovna Kontšalovskajan (1903–1988), Vasili Surikovin tyttärentyttären. He olivat naimissa 53 vuotta ennen Natalian kuolemaa. Vuonna 1997 Mikhalkov nai fysiikan professorin Julija Valerijevna Subbotinan.

Mihalkov kuoli nukkuessaan 96-vuotiaana Moskovan sairaalassa. Hänet haudattiin Moskovan Novodevitšin hautausmaalle.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Sergei Mihalkov**.
1. ↑  Neuvostoliiton tähtirunoilija on kuollut *Yle.fi*. Viitattu 27.8.2009.
2. ↑  М. П. Голованова: *Государственные символы России*, s. 150. Москва: Росмэн-Пресс, 2003. ISBN 5-353-01286-0.
3. ↑  Soviet and Russian anthem author Mihalkov dies at 96 *en.rian.ru*.  27.8.2009. Viitattu (englanniksi).
4. ↑  Sergei Mikhalkov buried at Moscow's Novodevichye Cemetery  29.8.2009. RIA Novosti.

Aiheesta muualla
----------------

* Sergei Mihalkovin muistokirjoitus Helsingin Sanomissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |